అటావా
కెనడా రాజధాని అటావా ఆ దేశంలోని నాల్గవ పెద్ద నగరం. ఇది అటావా నది కి ఉత్తర దిశలోగల నగరం. ఇది 1826లో స్థాపించబడింది. స్థానిక రెడ్ ఇండియన్ భాషలో దీని అర్థం వ్యాపారం చేయటం (టు ట్రేడ్). 2778 చదరపు కిలోమీటర్ల విస్తీర్ణంలోగల ఈ నగర జనాభా సుమారు 9 లక్షలు. ఇది ఉత్తర, దక్షిణ అమెరికా ఖండాల్లో అత్యంత సుఖవంతంగా నివసించగలిగే రెండో నగరం మరియు ప్రపంచంలో ఇలాంటి పధ్నాలుగో నగరం. ప్రపంచంలోని పరిశుభ్రమైన నగరాల్లో ఇది మూడవది. కెనడాలో ఇది రెండవ పరిశుభ్ర నగరం.
పదివేల సంవత్సరాల క్రితం చాంప్లైన్ సముద్రజలాలలో సంగమించడం ద్వారా ఒట్టావా లోయ నివాసంగా మారింది. స్థానిక జనాభా 6500 సంవత్సరాల క్రితం తినదగిన సాగు, వేట, చేపలు పట్టడం, వాణిజ్యం, ప్రయాణం, శిబిరాల నిర్మించుకుని నివసించడానికి ఈ ప్రాంతాన్ని ఉపయోగించింది. ఒట్టావా నదీ లోయలో బాణం ములుకులు, మృణ్మయపదార్ధాలు, రాతి ఉపకరణాలు కలిగిన పురావస్తు ప్రదేశాలు ఉన్నాయి. ఒట్టావాలో మూడు ప్రధాన నదులు కలుస్తాయి. ఇది వేల సంవత్సరాలపాటు ఒక ముఖ్యమైన వాణిజ్య, ప్రయాణ ప్రాంతంగా ఉండేది. ఆల్గానిక్విక్ ప్రజలు ఒట్టావా నదిని కిచీ సిబి (కిచిసిపి) అని "గ్రేట్ రివర్" ("గ్రాండ్ రివర్") అని పిలుస్తుంటారు.
అలాస్కా
అలాస్కా ఉత్తర అమెరికా ఖండానికి అత్యంత వాయువ్యంగా ఉన్న భూభాగం. అలాస్కా అమెరికా సంయుక్త రాష్ట్రాలలో ఒకటి. ఈ రాష్ట్రం భూభాగపరంగా అన్ని అమెరికా రాష్ట్రాలకన్నా పెద్దది. అలాస్కా భూభాగం రష్యా నుండి అక్టోబరు 18, 1867 న ఏడు మిలియన్ డాలర్లకు కొనుగోలు చేయబడింది. పెక్కు పాలక మార్పుల అనంతరం జనవరి 3, 1959న అమెరికా 49వ రాష్ట్రంగా అవతరించింది. అలాస్కా తూర్పు భాగంలో కెనడా, ఉత్తర భాగంలో ఆర్కిటిక్ మహా సముద్రం, పడమట మరియు దక్షిణంలో పసిఫిక్ మహాసముద్రం ఉన్నాయి. 50 అమ్సంఎర్యుఇక్క్తఆ రాష్ట్రాలలో అలాస్కా జనసంఖ్యలో నాల్గవ స్థానంలో ఉంది. ఆంకరేజ్ మహానగప్రాంతంలో మాత్రమే ప్రజలు నివసిస్తుంటారు.